OUD AFFIE WILLEM BOSHOFF - 1941 - AFFIES RUGBY
OUD AFFIE WILLEM BOSHOFF - 1941
Met een van my kuiers by Oom Flip Olivier(1943/44) wat gehelp het om die 1943 eerste span spelers te identifiseer op die spanfoto wat nie in die 1943 jaarblad was nie noem hy dat Pikkie Boshoff van die 40's 'n uitstaande losskakel was en vir Transvaal na skool gespeel het.
In my statsitiek was daar tot nou geen verwysing na Willem/Pikkie wat na skool provinsiale rugby gespeel het nie. Ek het hom opgespoor op die Transvaal alfabetiese spelers lys. Willem se rugbyloopbaan was as volg:
1940 - AHS 1e Span wat die eerste keer die Admin. Beker gewen het. In die boek SKOLERUGBYSAGE Noord van die Vaal 1920 - 2000word daar vertel dat Willem(losskakel) een van die uitstaande spelers was in die finaal van die Admin. Beker.
1941 - AHS 1e Span en kaptein
1943 tot 1948 - Speel vir Transvaal. Die eerste Oud Affie sover bekend wat vir 'n ander provinsie as NTvl gespeel het na skool.
Met 'n besoek aan Pierre Edwards noem ek vir hom van Willem. Daar haal hy 'n boek uit sy boekrak "My African Notebook" wat Willem geskryf het van sy tyd in Afrika waar hy gewoon en gewerk het vanaf 1951 - 1983.
Gedurende sy tyd in Afrika is Willem kaptein van Uganda se Nasionale Rugbyspan in 1957/58. Een van die spanlede was die berugte Idi Amin die latere president en diktator van Uganda.
Willem se foto en kort outobiografie wat in sy boek is verskyn hieronder wat ook aandui dat hy vir Transvaal gespeel het.
Willem is oorlede hier om en by 2007. Ongelukkig is daar geen van sy direkte familie verbintenisse wat nog leef nie.
Beplan om een of ander tyd by die Leeus Rugby Unie 'n draai te maak en 'n foto of twee van Willem in sy Tvl klere te kry.
Vir die opgedateerde lys van Oud Affies wat na skool vir ander provinsies as die Blou Bulle gespeel het. Klik hier.